Porput - Biquipedia, a enziclopedia libre

# Porput

### De Biquipedia

Porput
Porput (Upupa epops)
Estato de conserbazión

Seguro.

Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Aves
Orden: | Coraciiformes
Familia: | Upupidae
Chenero: | Upupa
Espezie: | U. epops

Nomenclatura binomial
Upupa epops
Linnaeus, 1758

A porput, puput, gorgut u porpunte (Upupa epops (L., 1758)) ye un muixón de plomas naranchencas con as alas e ra coda carauteristicament negras con unas franchas de color blanca que la fan reconoixer fazilment cuan s'alza en buelo en o medio natural. Una cresta de plomas erectils á l'alto d'a capeza li'n remata l'aspeuto, e chunto con o suyo liergo pico la fa ser una d'as abes més singulars e difizils de trafulcar d'a nuestra tierra.

Ye ra unica espezie d'o suyo chenero e més encara, d'a suya familia, que se conoix, constituyindo asinas una familia era soleta, es upupidos. Es muixons més arredolatos filocheneticament son es martinez e abellaruelos. Per contra d'el que bela chent en piensa, a porput no tién brenca relazión con es cocuz més luén que no ra suya canta, mena de "ho-po-put" repetitibo, que puet parixer semilar.

A porput ye un animal inseutiboro, que s'alimenta sopre tot d'imbertebratos, pudiendo beyer-la de tanto en cuanto cazar e minchar chicoz bertebratos como chargandanas u ranotetas chobens. A suya predileuzión per es inseutos fa que sía bista á sobent en a redolada de femeras u de puestos á on se trobe bestiar, estando iste l'orichen de belas denominazions, que no en Aragón si que en altros lugars d'España, s'ha aganato; per ixemplo, en Andaluzía e Estremadura en dizen "Cagonera" per beyer-la parar més que més á redol d'o fiemo.

Narancha: arias de nidificazión. Azul: arias d'ibiernata. Berde: arias á on remán tota l'añada.

En Europa zentral e oriental ye un animal migrador que toz es ibiernos marcha t'Africa per a ibiernata, en a Peninsula Iberica, per contra, no gosa á migrar més que en as redoladas montañencas, á on per natural, tampoco no ye guaire abundant. O suyo abitat natural ye per un regular a tierra plana, estando frecuent de trobar-la en campos cautibatos e arias con arbols esparzos.

## [Editar] Enrastres externos

- Biquiespezies tien un articlo sopre Upupa epops.
- Se beigan as imachens de Commons sobre a porput.

Retrieved from "http://an.wikipedia.org../../../p/o/r/Porput.html"

Categorías: Upupidae | Fauna d'Aragón

##### Views

- Articlo
- Descusión
- Current revision

##### Rechirar

##### Atras luengas

- العربية
- Български
- Česky
- Dansk
- Deutsch
- English
- Eesti
- Español
- فارسی
- Français
- Иронау
- Italiano
- עברית
- Lëtzebuergesch
- Lietuvių
- Bahasa Melayu
- Nederlands
- 日本語
- ‪Norsk (bokmål)‬
- Polski
- Português
- Русский
- Suomi
- Svenska
- Türkçe